Vermeende rebelle nog op vrye voet in SA | Nuus24
Vermeende rebelle nog op vrye voet in SA
Amerikaner ook in Pta hof oor DRK-komplot
DRK-rebelle se planne onder vergrootglas
Johannesburg – Die polisie was teen Vrydag steeds op soek na twee mans wat deel was van 'n groep wat na bewering saamgesweer het om die regering van die Demokratiese Republiek van die Kongo omver te werp."Daar is aanduidings dat hulle steeds in die land is. Owerhede is op soek na hulle," het brig. Lindela Mashigo, polisiewoordvoerder, gesê.Die twee is genl. William Amuri Yakutumbu en Etienne Kabila, wat glo die halfbroer is van pres. Joseph Kabila van die DRK.'n Groep van 19 rebelle van die DRK, waaronder 'n Amerikaner, het Donderdag in die Pretoriase streekhof verskyn.Hulle is Dinsdag ná 'n maande lange ondersoek in Limpopo in hegtenis geneem op aanklag dat hulle artikel twee van die Wet op Buitelandse Militêre Steun oortree het.Die mans is nie gevra om te pleit nie en sal weer op 14 Februarie in die hof verskyn.– Volg Nuus24 op Twitter